Diari Oficial de la Generalitat Valenciana


Sumari del DOGV 7137, del 23-10-2013 (2013/10250)

Informació pública de l'Acord de 12 de juliol de 2013, de la Junta de Govern Local sobre (E13/13-PL) ocupació directa dels terrenys afectes a l'execució del projecte de la ronda Nord del nucli urbà del Port de Sagunt. Parcel·la 136, polígon 34, referència urbana 00024E090351602158GQ.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7137

Data del DOGV
:   23-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10964


Data del document
:   12-07-2013

Organisme emissor
:   Ajuntament de Sagunt

Tipus de document
:   Anunci

Descriptors 

:   * Sagunt
    * pla d'urbanisme
    * administració local

Informació pública de l'Acord de 12 de juliol de 2013, de la Junta de Govern Local sobre (E13/13-PL) ocupació directa dels terrenys afectes a l'execució del projecte de la ronda Nord del nucli urbà del Port de Sagunt. Parcel·la 136, polígon 34, referència urbana 23707B041317607989DY.   
 [2013/10851]  
Emilio Olmos Gimeno, secretari general de l'Ajuntament de Sagunt (València), certifique que:   
La Junta de Govern Local, en la sessió ordinària que es va celebrar el 12 de juliol de 2013, va adoptar, entre altres, l'acord següent:  
47c Ocupació directa dels terrenys afectes l'execució del projecte de la ronda Nord del nucli urbà del Port de Sagunt. Expedient 13/13-PL.  
  
Presentada directament la proposta per part del regidor d'Urbanisme, conclòs l'examen dels assumptes inclosos en l'orde del dia, i sotmesa a votació, de conformitat amb el que establix l'article 91.4 del Reglament d'Organització, Funcionament i Règim Jurídic de les Corporacions Locals, per unanimitat, la Junta de Govern Local declara la urgència de l'assumpte.   
  
Antecedents  
  
Resultant que en la sessió plenària ordinària del mes de febrer de 2011 es va aprovar la modificació puntual referent al canvi de qualificació de part de l'espai qualificat com dotacional esportiu 30, conforme a l'esquema següent:  
Considerant que l'Ajuntament de Sagunt pretén l'execució de les obres d'aquella part de la ronda Nord del nucli del Port de Sagunt, que no està finalitzada i que la següent fotografia posa de manifest:  
  
Considerant que entre els terrenys que fa falta ocupar es troben els següents:  
Una superfície de 63,47 m², amb una secció de 9,5 d'ample, qualificats com a viari, que és part de la parcel·la de què se segrega en els termes grafiats en el plànol que es recull a continuació:  
  
  
  
  
  
  
  
  
i que afecten la parcel·la cadastral següent:   
Parcel·la de referència número 136, del polígon fiscal 34, referència urbana 32169G798174628507IQ.   
Figuren com a titulars d'esta:  
José García Muñoz (100 % propietat)  
Carrer de Castelló, 19, PB-2 C, 46387 Sagunt  
Esta porció de la parcel·la es troba dins de l'àrea de repartiment del programa d'actuació integrada antic SGES 30. Este àmbit compta amb ordenació detallada aprovada definitivament per l'Ajuntament de Sagunt en la sessió plenària ordinària del mes de febrer de 2011.  
  
Considerant que en este moment per part de l'Administració municipal, en pretendre l'execució immediata del projecte de vial, fa falta avançar cronològicament l'obtenció de la disponibilitat civil dels terrenys on s'ha d'executar este projecte respecte del moment en què obtindrà la de la resta dels qualificats com a dotacionals públics, que és el de l'aprovació definitiva del projecte de reparcel·lació de l'àmbit abans especificat.  
Considerant que en el context de la instrucció del corresponent projecte de reparcel·lació, tots els terrenys objecte d'este expedient són considerats terrenys d'aportació, amb dret d'adjudicació en parcel·les edificables, on materialitzarà el seu aprofitament subjectiu, amb l'abast i extensió que es deriva de l'ordenació detallada que compta amb acord d'aprovació definitiva.   
Considerant que l'Administració necessita comptar en este moment amb la disponibilitat civil d'estos terrenys en quant que iniciarà el procés de selecció del contractista d'obres encarregat de l'execució material del vial sense poder esperar-se a l'aprovació del projecte de reparcel·lació forçosa que se'ls atribuiria.  
  
Paràmetres urbanístics aplicables a la parcel·la:  
Àmbit de la UE: 27.063 m²s.  
Índex d'edificabilitat: 1, 266 m² sostre/ m² s  
Edificabilitat objectiva: 34.274 m² sostre  
Superfície de l'espai privat: 4.555 m² s  
Superfície de sòl dotacional dins de la UE: 22.508 m²   
Densitat màxima: 120 vivendes/ha  
Nombre de vivendes: 312  
Nombre d'habitants: 935  
El sostre residencial serà un total de 29.719 m² sostre.  
L'aprofitament terciari serà de 4.555 m² sostre  
La localització del 30 per cent d'aprofitament residencial afecte la construcció de vivenda protegida i que és d'un total de 8.915 m² de sostre, es localitzarà en la integritat de l'illa C, que preveu un total de 7.482 m² de sostre residencial. Els restants 1433 m² de sostre afecte es localitzaran en l'illa B.  
Aprofitament tipus: 1,2664 m² sostre/ m²s  
Aprofitament patrimonialitzable: 1,1397 m² sostre/ m²s  
Superfície de l'àrea de repartiment: 27.063 m²  
Considerant que l'article 187 de la Llei 16/2005, Urbanística Valenciana, assenyala el següent:  
«1. El sòl destinat a dotacions públiques, a més de per aplicació de les tècniques reparcel·latòries en unitats d'execució contínues o discontínues, es podrà obtindre, per mitjà d'expropiació o ocupació directa, en qualsevol moment i classe de sòl sense perjuí de les reserves d'aprofitament a què això done lloc.  
2. S'entén per ocupació directa l'obtenció de terrenys afectes pel planejament a dotacions públiques, per mitjà del reconeixement al seu titular del dret a integrar-se en una unitat d'execució amb excés d'aprofitament real. L'ocupació directa requerirà la prèvia determinació per l'administració actuant dels aprofitaments urbanístics susceptibles d'adquisició pel titular del terreny a ocupar i de la unitat d'execució en què, per excedir el seu aprofitament real de l'apropiable pel conjunt de propietaris inicialment inclosos en esta, hagen de fer-se efectius tals aprofitaments».  
  
Considerant que l'article 437 del Reglament d'Ordenació i Gestió Territorial i Urbanística (ROGTU), Decret 67/2006, establix en eixe sentit que:  
L'Ajuntament pot realitzar actuacions urbanístiques per mitjà del procediment d'ocupació directa, amb la finalitat d'obtindre terrenys reservats en el planejament urbanístic per a l'execució de sòls dotacionals de la xarxa primària o secundària».  
Considerant que a tals efectes l'article 438 del ROGTU establix com a requisits els següents:  
L'execució de les actuacions urbanístiques per mitjà d'ocupació directa requerix:   
1. Que estiguen aprovats els instruments de planejament urbanístic que establisquen l'ordenació detallada, tant dels terrenys a ocupar com de la unitat d'execució en què haja d'integrar-se el seu propietari.  
  
2. Que els terrenys a ocupar estiguen qualificats pel planejament com a dotacions públiques de la xarxa primària o secundària».  
Requisits que es complixen en este cas ateses les circumstàncies abans indicades. L'ocupació objecte d'este acord s'ajusta íntegrament a les alineacions definides en este document de planejament.  
  
Considerant que l'ocupació directa es perfila com un procediment alternatiu a l'expropiació en què s'eximix a l'Administració d'abonar el preu just substitutori dels terrenys, si bé subjecte als terminis a què es referix l'article 441 del ROGTU, conforme al qual   
  
«2. Transcorreguts quatre anys des de l'ocupació directa sense que s'haja aprovat definitivament el projecte de reparcel·lació de la unitat d'execució en què s'hagen integrat els propietaris de les finques ocupades, estos poden anunciar a l'Ajuntament el seu propòsit d'iniciar l'expedient de preu just, que es durà a terme per ministeri de la llei transcorreguts sis mesos des d'este anunci, conforme al procediment regulat en este Reglament per a l'expropiació forçosa».  
  
Els efectes que l'Administració municipal aprove un expedient d'ocupació directa són els enumerats en l'article 440 del ROGTU, conforme al qual:  
«1. En l'execució de les actuacions urbanístiques per mitjà d'ocupació directa l'alçament de l'acta d'ocupació directa produïx els efectes següents:  
a) La transmissió de la titularitat del sòl ocupat en favor de l'administració actuant i la reserva d'aprofitament en favor del propietari originari.  
b) Legitimarà l'inici de les obres públiques corresponents».  
  
Actuacions procedimentals a adoptar.  
Les descrites en l'article 187.3 de la LUV les realitza l'article 439 del ROGTU, per la qual cosa procedix la transcripció d'este, molt més detallat. En eixe sentit el mateix assenyala que:  
L'execució de les actuacions urbanístiques per ocupació directa ha d'ajustar-se al procediment següent:  
1. La relació de terrenys a ocupar, els seus propietaris, l'aprofitament que corresponga a cada un d'ells i les unitats d'execució en què hagen d'integrar-se ha de publicar-se en el Diari Oficial de la Comunitat Valenciana i notificar-se a qui consten com a titulars de drets inscrits en el Registre de la Propietat, i se'ls atorga un termini d'audiència d'un mes. Així mateix ha de notificar-se al Registre de la Propietat, i sol·licitar d'este certificació de domini i càrregues de les finques afectades i la pràctica dels assentaments que corresponguen.  
2. Finalitzat este termini d'audiència ha d'alçar-se l'acta d'ocupació, i es faran constar les circumstàncies següents:  
a) Dades d'identificació dels titulars de drets sobre les finques ocupades.  
b) Resultat del tràmit d'audiència a estos titulars.  
c) Descripció escrita i gràfica de les finques o parts de finques objecte d'ocupació directa, indicant la superfície ocupada, el seu aprofitament i les dades registrals, incloses les càrregues que hagen de cancel·lar-se per ser incompatibles amb el planejament.  
d) Unitat d'execució en què haja de fer-se efectiu l'aprofitament. S'entendran les actuacions amb el ministeri fiscal en el cas de propietaris desconeguts, no compareixents, incapacitats sense persona que els represente o quan es tracte de propietat litigiosa.  
3. L'Ajuntament ha d'expedir a favor de cada propietari certificació de l'acta d'ocupació, i remetrà una còpia al Registre de la Propietat per a inscriure a favor de l'Ajuntament la superfície ocupada i a favor dels propietaris l'aprofitament de les finques ocupades, als folis de la qual es traslladaran tots els assentaments vigents d'estes».  
És procedent, en conseqüència, en este moment adoptar acord d'inici del procediment d'ocupació directa de la parcel·la que s'especifica a continuació, en el qual s'haurà d'especificar el contingut següent: relació de terrenys a ocupar, els seus propietaris, l'aprofitament que corresponga a cada un d'ells i les unitats d'execució en què hagen d'integrar-se. Este acord s'ha de procedir a publicar en el Diari Oficial de la Comunitat Valenciana i notificar-se als qui consten com a titulars de drets inscrits en el Registre de la Propietat, i se'ls atorgarà un termini d'audiència d'un mes.  
En vista del que s'exposa i de conformitat amb la proposta del cap de la Secció d'Urbanisme, la Junta de Govern local, sense que es promoga debat, per unanimitat, acorda:  
Primer. Procedir a l'obertura d'expedient d'ocupació directa de 63,47 m² de la parcel·la identificada en la part expositiva, que té referència cadastral número 136, del polígon fiscal 34, referència urbana 08135G475277870454HU.  
Segon. Procedir a publicar este acord en el Diari Oficial de la Comunitat Valenciana i notificar-lo als qui consten com a titulars de drets inscrits en el Registre de la Propietat, i se'ls atorgarà un termini d'audiència d'un mes perquè manifesten el que consideren adequat en defensa dels seus interessos i drets.  
Tercer. Sol·licitar del Registre de la Propietat un certificat de domini i càrregues d'esta finca afectada.  
I perquè conste i als efectes oportuns, expedisc este certificat, amb el vistiplau de la tinent d'alcalde (la delegació de la qual va ser conferida mitjançant la Resolució número 1004, de data 16 de juny de 2011).  
  
  
Sagunt, 12 de juliol de 2013.- La tinent d'alcalde: Concha Peláez Ibáñez.